**ინფორმაცია**

**,,საქართველოს 2020 წლის სახელმწიფო ბიუჯეტის შესახებ“ საქართველოს კანონში ცვლილებების შეტანის თაობაზე“ საქართველოს კანონის პროექტზე საქართველოს პარლამენტის საფინანსო-საბიუჯეტო კომიტეტის რეკომენდაციების გათვალისწინების შესაძლებლობის შესახებ**

| **№** | **რეკომენდაცია** | **რეკომენდაციის გათვალისწინების შესაძლებლობა** |
| --- | --- | --- |
| **საქართველოს პარლამენტის საფინანსო-საბიუჯეტო კომიტეტი** | | |
| 1 | საქართველოს 2020 წლის სახელმწიფო ბიუჯეტის ცვლილების კანონპროექტით წარმოდგენილია „ძირითადი ეკონომიკური და ფინანსური ინდიკატორების“ მხოლოდ საბაზისო სცენარი და პაკეტი არ მოიცავს ინფორმაციას ალტერნატიული (ოპტიმისტური და პესიმისტური) სცენარების შესახებ. პანდემიით გამოწვეული ახალი ეკონომიკური რეალობიდან და არაპროგნოზირებადი გარემოდან გამომდინარე, განსაკუთრებით მნიშვნელოვანია, დოკუმენტში წარმოდგენილი იყოს სხვადასხვა ეკონომიკური სცენარი, მოვლენების განვითარების შესაბამისად. | გათვალისწინებულია |
| 2 | მიზანშეწონილია მაკროეკონომიკური პროგნოზებისა და საქართველოს სამინისტროების ძირითადი მიმართულებების (2021-2024 წლებისათვის) შესახებ ინფორმაციითა და 2020 წლის სახელმწიფო ბიუჯეტის ცვლილებით წარმოდგენილი იმ მაკროეკონომიკური პარამეტრების შესაბამისობაში მოყვანა, რომელთა შორის განსხვავებები ძირითადად განპირობებულია აღნიშნული დოკუმენტების სხვადასხვა დროს წარმოდგენის გამო ლარის აშშ დოლარის მიმართ გაცვლითი კურსის სხვაობით. | გათვალისწინებულია |
| 3 | წარმოდგენილი კანონპროექტით ვალის მოცულობისა და ბიუჯეტის დეფიციტის საგრძნობი ზრდის გამო, მნიშვნელოვანია, წარმოდგენილი იქნეს განახლებული „მთავრობის ვალის მდგრადობის ანალიზი“ (DSA), რომელიც სხვადასხვა რისკ-ფაქტორის გამოყენებით შეაფასებს მთავრობის შესაძლებლობას მოემსახუროს დაკისრებულ ვალდებულებებს საშუალო და გრძელვადიან პერიოდში. | გათვალისწინებულია |
| 4 | წარმოდგენილი ბიუჯეტის პროექტით მოსახლეობისათვის განსაზღვრულია საკმაოდ დიდი მოცულობის მიზნობრივი სოციალური დახმარება. სასურველია შესაძლებლობის ფარგლებში დახმარება გაეწიოთ ასევე პანდემიის შედეგებით დაზარალებულ იმ თვითდასაქმებულებს, ვინც ვერ წარმოადგინა დოკუმენტაცია და აგრეთვე უმუშევრებს. | წარმოდგენილ პროექტში გათვალისწინებულია სასხრები იმ პირთა მაქსიმალურად მოცვის მიზნით, რომლებმაც პანდემიიდან გამომდინარე დაკარგეს სამსახური/შემოსავალი. თვითდასაქმებულების მიერ დახმარების მისაღებად წარმოსადგენი ინფორმაციის ვადა განსაზღვრულია 2020 წლის 1 ივლისამდე. მიღებული მონაცემების გაანალიზებისა და ბიუჯეტით გათვალისწინებული რესურსის, მათ შორის StopCoV ფონდის ფარგლებში არსებული სახსრების გათვალისწინებით შესაძლებელი იქნება სხვა ჯგუფებისათვის სოციალური დახმარების გაცემა. |
| 5 | სასურველია წარმოდგენილი იქნეს ინფორმაცია, თუ რამდენად საკმარისია ფინანსური რესურსი ქვეპროგრამისთვის „რთველის ხელშეწყობის ღონისძიებები“. | არსებული რესურსიდან გამომდინარე, მაქსიმალურად მოხდა თანხების გათვალისწინება „რთველის ხელშეწყობის ღონისძიებებისთვის“, ამასთან გასათვალისწინებელია რომ ყურძნის გადამუშავების ხელშეწყობის ღონისძიებები ასევე გათვალისწინებულია აგროკრედიტის პროექტის ფარლებშიც. |